
DR.30.03.2017                                                        63                   

 

cakap tak payah hendak panjangkan mengenai perkara-perkara kecil seperti ini. Jadi dari 
segi ini macam mana Yang Berhormat, pandangan Yang Berhormat mengenai perkara 
ini? Terima kasih. 

 Dato’ Dr. Haji Noor Azmi bin Ghazali [Bagan Serai]: Terima kasih Yang 
Berhormat Kota Tinggi dan terima kasih Yang Berhormat Parit Sulong. Pencelahan yang 
cukup bertenaga pada petang-petang ini. Tuan Yang di-Pertua, itu sebab kementerian 
dan kerajaan perlu melakukan usaha berterusan untuk meningkatkan kesedaran, untuk 
meningkatkan ilmu kesedaran supaya pengguna bersedia untuk kompelin dan pengguna 
mesti tengok betul-betul. Jangan pakai beli ikut suka, dia tambah udang itu, terima sahaja 
satu kilo. Kita kena tengok betul-betul. Kita boleh agak-agak ataupun kita adakan 
timbangan yang kedua umpamanya, timbangan yang kedua. Lalu Tuan Yang di-Pertua, 
dengan itu saya hendak tanyalah kementerian, berapakah jumlah kes penipuan alat 
timbang dan sukat sepanjang tahun 2016? 

 Sejauh manakah kekerapan pemeriksaan dilakukan oleh kementerian bagi 
memastikan alat timbang dan sukat tersebut mematuhi piawai dan mempunyai lesen dari 
pihak yang telah ditentu sahkan. Seperti pandangan yang telah dibuat oleh Yang 
Berhormat Kota Tinggi tadi, kalau tidak beribu-ribu oranglah yang kena. Beramai-ramai 
orang kena tak henti-henti. Jadi dia terus buat duit secara haram, belum cerita lagi dia 
jual dia timbang barang haram. 

 Dato’ Haji Ahmad Nazlan bin Idris [Jerantut]: Yang Berhormat Bagan Serai 
belakang. 

 Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Jerantut berminat.  

 Dato’ Haji Ahmad Nazlan bin Idris [Jerantut]: Yang Berhormat Jerantut 
belakang, belakang.  

 Dato’ Dr. Haji Noor Azmi bin Ghazali [Bagan Serai]: Yang Berhormat Jerantut 
betul-betul di belakang saya ini. Ya, silakan Yang Berhormat Jerantut.  

 Dato’ Haji Ahmad Nazlan bin Idris [Jerantut]: Ya terima kasih Tuan Yang di-
Pertua. Terima kasih Yang Berhormat Bagan Serai. Saya tertarik dengan penerangan ini 
fasal timbang dan sukat ini. Cuma saya hendak menyambung sedikit daripada Yang 
Berhormat Parit Sulong tadi itu kita sudah ada undang-undang mungkin selepas ini kita 
luluskan bersama, undang-undang yang baik, undang-undang yang perkasa untuk 
pastikan peniaga tidak berani. Akan tetapi persoalannya, bagaimana kita hendak 
memudahkan rakyat ataupun pengguna supaya dianya senang untuk membuat 
pengaduan. Macam sekarang kebanyakan rakyat tak minat kerana kerenah birokrasi 
dalam hendak melayani kompelin daripada rakyat tadi.  

 Katalah dia beli sekilo patutnya ada satu kilo, tiba-tiba ada 700 gram, dia balik 
ke rumah dia kata dia timbang di rumahnya pula ada 700 gram. Dia hendak pergi balik 
semula itu hendak lapor kepada KPDNKK dan KPDNKK pula kata masa awak terima tadi 
sudah betul sudah, jadi sekarang tak boleh hendak kompelin. Biasanya pengguna dia 
tidak mengemukakan aduan kerana halangan-halangan birokrasi tadi itu dalam membuat 
bantahan ini. Jadi apa pandangan Yang Berhormat Bagan Serai untuk hendak 
memastikan rakyat ini atau pengguna mudah hendak buat aduan mengenai dengan 
timbangan dan sukat ini. Terima kasih. 

 Dato’ Dr. Haji Noor Azmi bin Ghazali [Bagan Serai]: Terima kasih Yang 
Berhormat Jerantut. Saya juga mohon supaya pencelahan yang hebat ini dimasukkan 
dalam perbahasan saya. Terutama apabila saya dengar tentang undang-undang 
perkasa. Oh! Itu undang-undang perkasa gagah perkasa kah, Yang Berhormat Jerantut. 
Tuan Yang di-Pertua, ini adalah satu perkara lagi, satu juzuk lagi dan satu bahagian yang 
penting iaitu bagaimana pengguna sedar akan hak-hak dia, tahu akan penipuan-
penipuan yang mungkin akan berlaku. 

Tengok betul-betul apabila penimbangan dilakukan, saya pernah singgah kedai 
tengok alat penimbang dia cukup takut. Alat penimbang dia nampak macam uzur dan 
sakit sangat. Alat penimbang ini nampak macam terhegeh-hegeh, berkarat, lama tapi bila 
timbang ada satu kilo. Jadi kita tengok alat penimbang itu sendiri pun kita risau adakah 
alat penimbang itu yang standard yang telah ditentu sahkan. Tuan Yang di-Pertua, 
perkara-perkara yang untuk menyedarkan pengguna dan memudahkan pengguna untuk 
buat kompelin, satu perkara yang sangat penting.  

 Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Sekijang bangun.  



cakap tak payah hendak panjangkan mengenai perkara-perkara kecil seperti ini. Jadi dari segi ini macam mana Yang Berhormat, pandangan Yang Berhormat mengenai perkara ini? Terima kasih. Dato' Dr. Haji Noor Azmi bin Ghazali [Bagan Serai]: Terima kasih Yang Berhormat Kota Tinggi dan terima kasih Yang Berhormat Parit Sulong. Pencelahan yang cukup bertenaga pada petang-petang ini. Tuan Yang di-Pertua, itu sebab kementerian dan kerajaan perlu melakukan usaha berterusan untuk meningkatkan kesedaran, untuk meningkatkan ilmu kesedaran supaya pengguna bersedia untuk kompelin dan pengguna mesti tengok betul-betul. Jangan pakai beli ikut suka, dia tambah udang itu, terima sahaja satu kilo. Kita kena tengok betul-betul. Kita boleh agak-agak ataupun kita adakan timbangan yang kedua umpamanya, timbangan yang kedua. Lalu Tuan Yang di-Pertua, dengan itu saya hendak tanyalah kementerian, berapakah jumlah kes penipuan alat timbang dan sukat sepanjang tahun 2016?. Sejauh manakah kekerapan pemeriksaan dilakukan oleh kementerian bagi memastikan alat timbang dan sukat tersebut mematuhi piawai dan mempunyai lesen dari pihak yang telah ditentu sahkan. Seperti pandangan yang telah dibuat oleh Yang Berhormat Kota Tinggi tadi, kalau tidak beribu-ribu oranglah yang kena. Beramai-ramai orang kena tak henti-henti. Jadi dia terus buat duit secara haram, belum cerita lagi dia jual dia timbang barang haram. Dato' Haji Ahmad Nazlan bin Idris [Jerantut]: Yang Berhormat Bagan Serai belakang. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Jerantut berminat. Dato' Haji Ahmad Nazlan bin Idris [Jerantut]: Yang Berhormat Jerantut belakang, belakang. Dato' Dr. Haji Noor Azmi bin Ghazali [Bagan Serai]: Yang Berhormat Jerantut betul-betul di belakang saya ini. Ya, silakan Yang Berhormat Jerantut. Dato' Haji Ahmad Nazlan bin Idris [Jerantut]: Ya terima kasih Tuan Yang di- Pertua. Terima kasih Yang Berhormat Bagan Serai. Saya tertarik dengan penerangan ini fasal timbang dan sukat ini. Cuma saya hendak menyambung sedikit daripada Yang Berhormat Parit Sulong tadi itu kita sudah ada undang-undang mungkin selepas ini kita luluskan bersama, undang-undang yang baik, undang-undang yang perkasa untuk pastikan peniaga tidak berani. Akan tetapi persoalannya, bagaimana kita hendak memudahkan rakyat ataupun pengguna supaya dianya senang untuk membuat pengaduan. Macam sekarang kebanyakan rakyat tak minat kerana kerenah birokrasi dalam hendak melayani kompelin daripada rakyat tadi. Katalah dia beli sekilo patutnya ada satu kilo, tiba-tiba ada 700 gram, dia balik ke rumah dia kata dia timbang di rumahnya pula ada 700 gram. Dia hendak pergi balik semula itu hendak lapor kepada KPDNKK dan KPDNKK pula kata masa awak terima tadi sudah betul sudah, jadi sekarang tak boleh hendak kompelin. Biasanya pengguna dia tidak mengemukakan aduan kerana halangan-halangan birokrasi tadi itu dalam membuat bantahan ini. Jadi apa pandangan Yang Berhormat Bagan Serai untuk hendak memastikan rakyat ini atau pengguna mudah hendak buat aduan mengenai dengan timbangan dan sukat ini. Terima kasih. Dato' Dr. Haji Noor Azmi bin Ghazali [Bagan Serai]: Terima kasih Yang Berhormat Jerantut. Saya juga mohon supaya pencelahan yang hebat ini dimasukkan dalam perbahasan saya. Terutama apabila saya dengar tentang undang-undang perkasa. Oh! Itu undang-undang perkasa gagah perkasa kah, Yang Berhormat Jerantut. Tuan Yang di-Pertua, ini adalah satu perkara lagi, satu juzuk lagi dan satu bahagian yang penting iaitu bagaimana pengguna sedar akan hak-hak dia, tahu akan penipuan- penipuan yang mungkin akan berlaku. Tengok betul-betul apabila penimbangan dilakukan, saya pernah singgah kedai tengok alat penimbang dia cukup takut. Alat penimbang dia nampak macam uzur dan sakit sangat. Alat penimbang ini nampak macam terhegeh-hegeh, berkarat, lama tapi bila timbang ada satu kilo. Jadi kita tengok alat penimbang itu sendiri pun kita risau adakah alat penimbang itu yang standard yang telah ditentu sahkan. Tuan Yang di-Pertua, perkara-perkara yang untuk menyedarkan pengguna dan memudahkan pengguna untuk buat kompelin, satu perkara yang sangat penting. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Sekijang bangun.